toki Kinla

**toki Kinla** (*anu toki Kinli,* toki Kinla: *Cymraeg* [kəmˈraːiɡ] anu *y Gymraeg* [ə ɡəmˈraːiɡ], toki Inli: Welsh [wɛlʃ]) li toki lon ma Kinli lon ma Wata. kulupu toki Kelita li jo e toki Kelike e toki Kalike e toki Kele pi ma Man e toki Keneweke Kemun e toki Peton.

## kalama en sitelen
toki Kinla li kepeken sitelen Lasin. sitelen pi toki Kinla li sitelen e kalama ona.

### kalama pini

ona lon insa poki () li lon toki Kinla ale ala anu lon toki Kinla sin taso. toki pi weka ona li lon. jan mute li wile weka e ona.

### kalama open

kalama /ɨ̞/ en kalama /ɨː/ li lon poka tawa ma Asika pi ma Kinli taso. lon poka tawa ma Antasika la, ona ale li kama kalama /ɪ/ li kama kalama /i(ː)/. lon poka tawa ma Antasika la, sitelen  li lon kalama /ɪ, i(:)/ kin.

sitelen  li suli e kalama. toki Kinla la, nimi ona li *tô bach* li supa sewi tomo lili.

sitelen  li lon kalama /i/ tu li kama kalama /i:/.

### kalama open tu

lon poka tawa ma Antasika la, kalama /ɨ/ ale li kama kalama /i/ anu kalama /ɪ/. sitelen  li kama lon kalama /i, ɪ/.

### wawa lon insa nimi
toki Kinla la, nimi ale la, jan li wawa e kipisi nimi nanpa tu tan pini.

## nimi

### nimi
**wy* - /'ʊi/ - selo waso pi insa pi waso sin
**carreg -* /ka'rɛg/ - kiwen
**iaith* - /'iaiθ/- toki (sama ni: toki Kinli, toki pona)
**siarad* - /ʃa'rad/- toki (sama ni: mi en sina li toki)
**rhyw* - /'r̥ɨu/ - unpa
**anifail* - /ani'vail/ - soweli
**pry cop(yn) -* /prɨ̞'kop(ɪn)/ *-* pipi pi noka mute
**cyfrifiadur* - /kəvriv'ia:dɨ̞r/- ilo sona
**draig* - /'draig/ - akesi suli pi seli uta
**coch* - /'ko:χ/ anu /kɔχ/- loje 
**cwm -* /'kʊm/ *-* ma lon anpa pi nena tu
**cysgu -* /kəs'gɨ̞/ *-* lape
**blino -* /'blino/ anu /'bli:no/ - pilin lape
**cwts / cwtsh -* /'kʊtʃ/ - jo luka olin
**pwdu / pwdi* - /pʊ'di/ - utala toki pi pilin ike suli pi kalama suli pi jan lili

### nimi pi toki pona pi toki Kinla
mute lili nimi lon toki pona li kama tan toki Kinla.

* *glas / las -* /'glas/ anu /'gla:s/ anu /'las/ anu /'la:s/ - **laso** (laso telo, laso kasi), pona a (gorau-glas), ma pi jan ala (glaswyllt).
* *de* - /de:/ - **teje** (poka pi luka wawa pi jan mute), poka tawa ma Antasika. 

### nimi pi toki ala
nimi ni li ken ala lon toki. jan li toki e ona lon poka toki anu lon ona taso.

* *ych a fi -* /əχa'fi/ *-* [ni li] jaki a.
* *hisht / hist* /hɪʃt/*-* o toki ala.
* *siwmae / swmae / shwmae* - toki!

## kama ante pi kalama nanpa wan nimi
toki Kinla la, kalama/sitelen nanpa wan li ken kama ante li nimi *treigladau* pi toki Kinla. ni li sama toki Kelike. taso nasin ona li ante. ona li suli.

tan pi ante ni li mute a. taso tan li ni: ona li pona e toki li telo e toki. nimi pi ma Kinla li ken ante lon toki ante pi toki Kinla. ona li sama ni:

kon pi nimi 'Kinla' li sama li nimi pi ma Kinli lon toki ni ale. taso ona li ante tawa lukin li ante tawa kute lon ona ale

## ijo wan en ijo mute
jan li wile toki e mute ijo la, nasin mute li lon toki Kinla. tenpo mute la, sitelen  li lon li mute e ijo. taso ni li wan ala.

nanpa pini la, mute lili pi nimi pi toki Kinla li ken kama tu taso. ni la, nimi 'dau/dyw' li kama lon nanpa wan.

ijo li lon poki [ ] la, ona li nasin pi nimi ni taso. ken la, nasin ni li sama lon nimi ante. taso nasin ni li nasa la, tan li lon ala.

ken la, nasin pi kama mute tu li lon nimi lon poka ante pi ma Kinla. nimi ***cacen*** *(pan suwi wan)* li ken kama nimi ***<nowiki/>'cacenni***' li ken kama nimi ***<nowiki/>'cacennau***'.

toki Kinla la, jan li wile nanpa e mute ijo la, jan li toki e nimi wan ona. 

## meli en mije en tonsi
toki Kinla la, kule meli en kule mije li wawa lon toki. 

nimi ona pi meli ala pi mije ala li lon ala. jan ale en ijo ale li *e* (ona mije) anu *hi* (ona meli). nimi li meli anu mije la, mute lili la, kalama anu sitelen lon ona li pana e kule ona.

## nanpa

## toki Kinla lon utala
tenpo utala la jan li kepeken toki pi sona lili tan ni: jan pi kulupu utala ante li sona ala. tenpo pi utala suli nanpa tu la jan utala pi ma Kinla li toki kepeken toki Kinla.